Ovu ću kacigu nositi na ovogodišnjoj Velikoj nagradi Italije.
A ovog je vikenda njezina najbolja odlika
to što ću moći skinuti masku čim stavim kacigu.
ORIGINALNA NETFLIXOVA SERIJA
-To je to. -Dobro.
Ne smijemo se previše zafrkavati s obzirom na rezultate u Belgiji.
Tko kaže?
Mi. Jer…
Trebaš se smijati ako pogledaš naše rezultate.
To je geslo za ovaj vikend? „Nemoj se smijati“?
-Ne! -Nema šala?
Enzo Ferrari rekao je:
„Kažeš li djetetu da nacrta auto, obojit će ga u crveno.“
FERRARIJEVA PRVA UTRKA
Samo to trebate znati o Ferrariju.
On utjelovljuje svačiju predodžbu
o trkaćem automobilu.
Ferrari je sinonim za Formulu 1
jer je to najdugovječnija momčad
i vjerojatno jedan od najvećih brendova.
Oni su najslavniji tim u Formuli 1.
Mnogi bi htjeli voziti za Ferrari.
Sedam naslova svjetskog prvaka!
Ferrari uživa status kakav nema nijedna druga momčad.
Okreću to u svoju korist.
Ne opet!
Ali katkad im se obije o glavu.
Izluđuje me to!
Bolji smo od Ferrarija.
Ma daj!
Nisu konkurentni kao inače.
Ferrarijev Leclerc na 13. mjestu,
a Sebastian Vettel na 14.
Izdržat ću, ali znate da ste zabrljali.
Ferrari jednostavno nema snage.
Charles Leclerc
apsolutno zadnji!
Zbog stanja u Ferrariju trenutačno se nameće veliko pitanje.
Grozne li sezone!
Hoće li se vratiti u prijašnju formu?
Ja znam kako je voditi momčad
koja je u govnima.
Ali mene nitko nije žalio.
Ovo će biti katastrofa.
Možemo li prokomentirati sezonu dosad?
Prilično je loša, zar ne?
Zašto?
Nemamo toliko vremena. Da budem iskren…
Iduće pitanje?
MORAMO RAZGOVARATI O FERRARIJU
VELIKA NAGRADA ITALIJE
Brzinski pozdrav
s najbrže staze od svih!
U Monzi smo
na osmoj utrci Svjetskog prvenstva Formule 1 2020.
Ovo je Velika nagrada Italije.
Grazie.
Opet Netflix? O, Bože!
Polijećeš iz L. A.-a?
Ne, s JFK-a. Charlotte-JFK-London.
Mogu te povesti privatnim.
-Odakle polaziš? -Iz Guadalajare.
Oni sigurno nemaju manje sobe nego mi.
Ferrari je u prošlosti imao loših sezona, a i ova je takva.
ŠEF MOMČADI FERRARI
Da, ovo nam je teško razdoblje,
ali utrka u Monzi veoma je slavna Velika nagrada.
Budući da se održava u Italiji, najvažnija nam je.
-Sve u redu? -Da.
Možda izgubiš u sezoni,
ali, pobijediš li u Monzi, barem spasiš ugled.
Pročitat ću neka pitanja medija.
Da.
Ovo je Vanzinijevo pitanje.
Koja je trenutačno ključna riječ?
Što predlažeš?
Pa, ista kao i uvijek.
Ne, „odlučnost“ je bolja.
Da, rekla bih da smo vrlo odlučni.
-Više nego inače. -Da.
Dakako, jasno nam je da je ovo
vrlo teško razdoblje, ali smatram
da moramo svoje frustracije
preobraziti u odlučnost.
-Ciao. -Buongiorno.
Buongiorno. Vraćate se u Italiju na težak vikend.
Kako ovog vikenda možete imati realna očekivanja?
Jasno, znamo da se moramo poboljšati. Nema dvojbe.
Važno je ostati usredotočen,
dati sve od sebe
i preobraziti bilo kakvu frustraciju u odlučnost.
Žao vam je Ferrarija
jer dolazi na domaću utrku bez ikakvih rezultata.
Moraju se pokušati iskupiti.
Moraju postići nekakav uspjeh u ovoj sezoni.
Misliš li da će biti kao lani?
Nadajmo se da gore ne može biti.
Mislim da će biti rasulo.
VODITELJICA KOMUNIKACIJA
Dobro izgledam?
Kao i uvijek.
Možeš li okrenuti masku naopako?
Ne snimajte. Natpis „Ferrari“ stoji ti naopako,
što je u redu, ali možda je bolje…
-Eto! -Bolje?
Filtar…
Da, filtar mora biti…
Nezgodne su.
Za početak, želim svima dobrodošlicu u Italiju.
Kao prvo, molim vas, uvijek nosite maske.
To je i dalje jako važno.
S maskom? Bez nje?
Ja sam Sebastian Vettel, vozim za Ferrari.
Bez maske.
Hrabro.
Bez maske.
Ne gledajte u mobitel pred medijima.
Govorim vam to
jer su nam neki novinari rekli:
„Ne radite to, ne izgleda dobro.“
Koncentrirajte se na to što radite i ne gledajte u mobitel.
U posljednje četiri utrke uopće nisam govorio.
-Gledam u mobitel, ali ništa me ne pitaju. -Znam, ali ne izgleda dobro.
Ja sam Charles Leclerc. Vozim za Scuderiju Ferrari.
Imam ugovor s momčadi do 2024.
Došao sam u Formulu 1 prije dvije godine.
VOZAČ, FERRARI
Čak i ako ne govoriš, treba te zanimati što Sebastian govori.
Zanima me.
Ali ponavlja se. Pitanje je uvijek isto.
Znam odgovor.
Dobro, ali ipak.
Vidjet ćeš ti za deset godina.
Nema nade što se toga tiče.
Dobro.
Kao prvo, Charles…
Seb je veoma iskusan četverostruki svjetski prvak,
ali mislim da čak i Seb kontinuirano uči nešto novo.
Charles je vrlo mlad.
Vrlo je brz.
Vrlo je dosljedan.
Dobar je u borbi,
obrani, napadima.
Da bi momčad napredovala ove sezone,
nemamo glavnog vozača u Ferrariju.
Zdravo.
'Jutro, Charles i Sebe! Kako ste?
Dobro, hvala.
Dobro, na posao.
Ovdje su sjajni navijači i žarko žele…
-Halo? -Veza se prekinula.
-Zbilja? -Da.
Zatvori Zoom.
-Izađi iz Zooma. -Ali problem je u vezi.
-Ali da bi proradio… -Vraća se.
-Zdravo! -Je li sad bolje?
Jest.
Zasad izgleda dobro.
Ferrariju je ovo teška godina. Ne samo na stazi, nego i izvan nje.
Nevjerojatna moderna tehnologija.
Još jedanput, Esther. Što si pitala?
Charles, kad planiraš lansirati svoju liniju odjeće?
Zasad je sve to na čekanju.
Silno sam to želio
i mislim da ću se pozabaviti time u budućnosti.
Kakvu liniju?
Kompletnu liniju odjeće.
To nije dopušteno. Zato je nije pokrenuo.
Jer imamo partnera.
Pa su ga ukorili.
Ne bih smio to reći,
ali odlazim na kraju godine pa mogu govoriti što želim.
RUJAN 2020.
SVIBANJ 2020.
FERRARI I VETTEL NEĆE PRODULJITI UGOVOR
Postalo je jasno da više neću biti u momčadi
nakon ove godine.
Iznenadio sam se kad su mi javili da mi ne žele produljiti ugovor.
VELIKA POGREŠKA
KOMA
GOLEMA POGREŠKA
Seb je s nama već nekoliko godina.
Svi volimo Seba
jer je dio naše obitelji.
Ali smatrali smo da se moramo okrenuti budućnosti.
Nastojimo stvoriti temelje za dugoročnu budućnost.
Ferrari je objavio na sva zvona da Vettel napušta momčad.
Time su jasno poručili
koga žele u budućnosti.
Charlesa Leclerca.
To je prilično toksično okruženje za četverostrukog prvaka.
Bi li zbog toga bio nesiguran?
Jasno da mi je teško. Jako volim ovaj sport.
Važan je dio mog života.
Zato sam puno razmišljao što želim raditi u budućnosti.
Mislim da je Sebastiana jako povrijedilo
kako je došlo do njegova odlaska iz momčadi.
I činjenica da pregovori
nisu bili ni približno tako dugotrajni, recimo to tako,
kako su nas uvjeravali.
Čuo sam da će mu tako rana objava prouzročiti velike poteškoće.
Mislim da su se ljudi brinuli zbog pogrešnih stvari.
SVIBANJ 2020.
RUJAN 2020.
Ferrari!
Ferrari je poseban.
Oduvijek mi je poseban.
Živio Charles!
Odmalena sam uvijek gledao u crveni bolid
i uvijek sam sanjao o tome da vozim za njih.
-Bok, ljudi. -Hvala, Charles.
Najbolji si, buraz!
Tijekom zime Ferrari je Charlesu Leclercu produljio ugovor,
na dosad neviđen rok.
Najbolji si!
Ni Schumacheru nisu produljili ugovor na pet godina,
a Charlesu jesu,
što govori koliko im je Charles postao važan za budućnost.
Jesi li dobro spavao?
Vrlo dobro!
I dalje mi je nevjerojatna spoznaja da imam najdulji ugovor
u povijesti Scuderije Ferrari
i da ćemo tako dugo surađivati
i zajedno graditi nešto posebno.
Naprijed, Charles, Ferrari!
Bok. Hvala.
Najbolji si!
Razvali ga!
Bok, ljudi.
Hvala.
Bok!
Oprostite.
SUBOTA
KVALIFIKACIJE
VELIKA NAGRADA ITALIJE
-Da vidimo što nas danas čeka. -Da vidimo.
Sada je u hramu brzine, na stazi u Monzi,
vrijeme za kvalifikacije s 20 najboljih vozača na svijetu.
Red Bull želi prekinuti neprekidni niz pole pozicija njemačke momčadi.
A Ferrari se nada da će nekako dospjeti među prvih deset.
Teško je bilo što očekivati ove sezone jer su rezultati nepredvidljivi,
ali ovo nam je posebna utrka
pa moramo dobro proći.
Ali neće biti lako.
Moral je nizak.
Nema zanosa u momčadi.
Ali mislim da svi nastoje dati sve od sebe
kako bismo ipak postigli najbolje performanse bolida.
Kvalifikacije su važne, određuju startnu poziciju u utrci.
Što manje ljudi starta ispred vas,
manje ih morate preteći da biste pobijedili.
-Nemoj me slati u preveliku gužvu. -Dobro.
Ovo su Ferrarijeva dva bolida.
Seb me pretekao.
Ne razumijem zašto sam izašao ispred njega.
Nije trebao prestići Charlesa?
Je li Charles trebao biti ispred?
Jesu li u Ferrariju nešto pomiješali?
Sretna obitelj u Ferrariju!
Sad pojuri.
Staza je iza prazna.
Charles Leclerc pod velikim je pritiskom
jer je lani ovdje bio na pole poziciji.
Teško je voziti ovaj bolid.
Razumijem.
Nismo dobri na dugačkim pravcima.
Jako je teško.
Jebem ti!
Trenutačno si 11.
Strašno smo spori.
Leclerc je nemoćan.
Nema dovoljno „propetih konja“ na pravcu.
Leclerc prelazi crtu.
Tek je 13. na gridu.
To je nekima nesretan broj.
Nisam mogao bolje.
Problem je to što je to njihov stvarni tempo.
Ima li bolida oko mene?
Ne, u povoljnoj smo situaciji.
Hamilton, 3,3 ispred.
Konstantna brzina 200.
Imali smo priliku biti malo bolji.
Samo za informaciju, velika je gužva na stazi.
Razgovarat ćemo poslije.
Pogledajte ovo. Nadali smo se da će izbjeći ovakvu gužvu.
Ako moramo prestizati ljude, hoćemo.
U sličnoj si se koloni vraćao s ljetovanja.
Vettel se ne može boriti. Ferrari nema potrebnu snagu.
Mogu li se negdje provući?
Prevelika je gužva.
Pritisni u zadnjem zavoju. Pritisni.
Što se to događa ove subote popodne?
Sebastian Vettel trenutačno je među zadnjih pet.
Sebastian Vettel ubrzo će prijeći crtu.
Vettel odlazi u boks.
Ide u boks. Neće popraviti vrijeme.
U Ferrariju nisu bili spremni.
Što im se dogodilo ove godine?
Sranje! Kakav fijasko!
Velika vijest u Monzi:
Sebastian Vettel ispada iz kvalifikacija.
Ferrari je na 17. mjestu.
To je valjda to.
Da, 17. mjesto.
To nije onaj isti Ferrari kao nekad u Monzi.
Trinaesti i sedamnaesti na gridu.
Ferrarijevi najveći strahovi glede kvalifikacija potvrđeni su.
Koliko te muči što si lani startao s pole pozicije i pobijedio,
a sad si na ovoj poziciji?
Sigurno ti je teško.
Jest. Teško je. Kada dobro odvoziš krug,
a završiš 13., loše se osjećaš.
Još me više boli jer je to domaća utrka,
ali to je, nažalost, trenutačno naša stvarnost.
Nisi dovršio drugu vožnju.
Nisam.
Bio sam u rasulu pa nije bilo smisla.
Da.
Bile su to kratke kvalifikacije.
Možete reći da sam frustriran,
ali imamo manje snage nego lani,
a najviše me muči
što nisam uspio sebi dokazati što sam danas mogao postići,
koliko sam visoko mogao dospjeti.
-Iznad glave ti je. -Molim?
Mikrofon ti je iznad glave.
ŠEF MOMČADI ALFA ROMEO RACING
Ne, nije lako.
Ne znam što slijedi sutra.
Pogledaj Vettela.
-Da. -Nije odvozio posljednji krug.
Ne mogu nam čitati s usana.
Ne, ali pazi, mikrofon ti je iznad glave.
Propustili smo mnoge prilike. Bili smo pod pritiskom.
Bolid nije dobar kako smo priželjkivali.
Mislim da Seb ima problema s bolidom.
Ne pouzdaje se u njega.
A Charlesov je bolid zakazao.
Nema gripa pa je teško biti brz.
Kvale su jako loše prošle.
Teško je doba za Ferrari.
Puno vas napadaju
i optužuju zbog „tajnog dogovora“.
Kako se nosite s time?
Iskreno, mislim da ima puno izmišljotina.
-Da. -Mnogo glasina.
Kratko i jasno: nismo prekršili propise.
RUJAN 2020.
RUJAN 2019.
Leclerc ide unutarnjom stranom, Hamilton izlazi na šljunak
i čujete klicanje u Monzi.
Ferrarijevi navijači uživaju.
Ferrari se lani potpuno raspištoljio.
Charles Leclerc pobijedio je u Spau. Pobjeđuje u Monzi.
Dizajnirali su bolid s raketom straga.
SINGAPUR 2019.
Ferrari je jak u drugom dijelu ove sezone.
Bili su tako brzi da nitko nije mogao vjerovati.
Vettel daje sve od sebe.
Ferrarijeva brzina daje Hamiltonu razloga za brigu.
Ferrari je pobijedio u tri uzastopne utrke.
ŠEF MOMČADI RED BULL
Mi i Mercedes upozorili smo FIA-u na neke pojave.
Smatrali smo da ih trebaju proučiti.
Druge momčadi nisu znale što i kako,
no nešto im je bilo sumnjivo.
Iznenada smo u Austinu
saznali za FIA-inu tehničku direktivu glede protoka goriva,
koja je zapravo pojašnjenje pravila,
govori što smiješ ili ne smiješ.
Reći ću vam tko kaska.
Charles Leclerc pokušava kontrolirati bolid.
Javi možeš li voziti brže.
Mislim da ne mogu.
I onda više nisu imali snage.
Vettel jedva drži tempo.
Jako je spor na pravcu.
Kako je bilo?
Sranje. Tako bih ja to nazvao.
Ne znam što se dogodilo. Bilo je jako čudno.
Sad je Ferrari pod paljbom
jer je navodno bio u prednosti zbog svog motora.
Druge momčadi negoduju.
Proveli su istragu i donijeli zaključak,
dogovorili se s Ferrarijem, ali neće objaviti detalje.
Iznenadila nas je FIA-ina izjava.
Zahtijevamo sve detalje.
FIA nije proglasila momčad krivom ni za što konkretno.
Jesi li razočaran što nisu momčad oslobodili optužbe?
Računam na to da moja momčad postupa ispravno
i računamo na to da FIA radi svoj posao.
Vjerujem svojem timu
i računam na to da FIA vodi računa da je sve u redu.
Za mene je to završeno i okrećem se budućnosti.
Nemaju jednaku snagu kao prije. To je očito.
I trenutačno im ne ide dobro.
Izvana, budući da ne znamo zašto je dogovor tajan,
čini se da je Ferrari imao nepravednu prednost koju je FIA uklonila.
Potiču me da promijenim dobavljača motora.
Mislim da to ne bi bilo lojalno.
I dalje surađujemo s Ferrarijem, premda trenutačno nije…
ŠEF MOMČADI HAAS
Nije lako.
Puno su nam pomogli u početku pa sad mi moramo pomoći njima,
biti lojalni i malo se strpjeti.
Kad usporedite njihove performanse lani i sada,
sve je jasno.
Neki su šefovi momčadi natuknuli
da bolid ili motor 2019. nije bio legalan.
Iskreno, nemam bogzna što dodati.
Ta je tema zaključena.
OŽUJAK 2020.
RUJAN 2020.
NEDJELJA UTRKA
Prekrasan je dan u Monzi
i pripremamo se za osmu utrku Svjetskog prvenstva Formule 1.
Vodim intiman razgovor s djevojkom. Ne snimajte to.
Morate se vratiti u 1984.
Tada su posljednji put dva Ferrarija startala izvan prvih deset
na domaćoj utrci.
Vettel, provjera mikrofona.
Želim vidjeti što mogu iskopati.
-Dobro. U redu. -Da vidimo što ćemo naći.
U 2020. Sebastian i Ferrari
nisu baš kliknuli, nisu se saživjeli.
Dobro.
Vidimo te sada. Perfetto.
Nema nikakvog razloga da Ferrari bude 17.
Dolaze odande.
Sada su ondje ako ih želite snimiti.
Ni da Sebastian Vettel bude…
tako loš.
Seb je četverostruki svjetski prvak i jedan od najneumoljivijih,
najsposobnijih vozača koje sam u životu vidio.
Kako si?
-Dobro. -Fino.
Ne izgubiš tu vještinu preko noći.
Mislim da si osoba jakog moralnog profila.
Imaš dobro srce i ispravne nazore.
Smatram da čovjek mora imati načela pa…
Ma koliko htio uspjeti,
ma koliko htio biti uspješniji od drugih,
slijedim neka pravila.
A jedno je od tih pravila da budem fer.
Ako moram kršiti ta pravila da bih bio uspješan,
to mi ne odgovara.
To je nalik na varanje, a zapravo varaš samog sebe.
Slijede li svi ista pravila kao ti?
Ne mogu to reći.
Sam se pobrini za sebe.
-Moraš sam odlučiti. -Da.
-Razumiješ? -Točno.
-A još si dovoljno mlad. -Da.
Seb napušta Ferrari. Što se to događa?
Malo se odmori.
-I dođi kući. -Točno. Dobro.
-Vidimo se. -Da.
Da, ne sumnjam da ćete to pitanje postaviti njemu.
Sebastian Vettel više nema momčad.
Nema kamo.
Svi u paddocku pokušavali su naslutiti
što će učiniti.
Hoće li napustiti Formulu 1? Naći drugu momčad?
Sebastian je sjajan čovjek
i definirao je posljednjih deset godina u Formuli 1.
Vrijedi razgovarati već samo o činjenici da je dostupan.
Iskreno, dobar sam sa Sebom.
Poznavao sam ga i prije negoli je došao u F1,
i to dugo.
Još je mlad i vrlo talentiran.
Bila bi šteta da iduće sezone ne bude na gridu.
Sjećam se kako je Vettel, kad je vozio za nas,
unatoč 40 bodova razlike pobijedio Fernanda Alonsa
u Svjetskom prvenstvu 2012.
Ništa ne odbacujemo.
Doslovno je sve moguće.
-Valjda neće izgubiti motivaciju. -Mora ostati usredotočen.
Kao šefu momčadi, velik mi je izazov
voditi računa da komentari izvana ne naruše moral momčadi.
Kvale su bile jako teške.
Shvaćam…
da su ljudi razočarani,
ali važnije je ostati usredotočen.
Dobro. Začelje grida.
Provjera veze.
Da. Jedan, dva. Radi.
Ne startam prvi put sa začelja grida.
Vjerujem da uvijek ima nade.
Čak i ako u nedjelju nisi na sjajnom mjestu na gridu,
ne znaš što će biti.
Ako si deseti i devet vozača ispred tebe odustane, pobijediš.
-Ferrari više nije dobar na pravcu. -Strašno!
Čovječe!
Provjera veze, Charles.
Iskreno, pogriješio bih
kad bih si stvarao dodatni pritisak zato što vozim za Ferrari.
Provjera veze. Čuješ li me?
Moram pokušati maksimalno iskoristiti situaciju.
Provjera veze.
Nisam ga uključio.
Nema problema.
Kad god spustim vizir, pokušam izbaciti sve te misli
i potpuno se usredotočiti na cilj.
Emocije su se rasplamsale.
I pritisak.
Nema dvojbe.
Jer smo znali da nam je Monza važna.
Počinje Velika nagrada Italije u Monzi.
Hamilton sjajno odmiče.
Carlos Sainz dolazi na drugo mjesto.
Bottas pada na treće.
Kimi Räikkönen otima poziciju Charlesu Leclercu.
Alex Albon griješi u prvoj šikani
i pada za nekoliko mjesta.
Leclerc se želi unutarnjom provući pokraj Kimija.
Ništa od toga.
Podaci o pozicijama?
Ti si 13.
Peti krug od ukupno 53.
Hamilton vodi za tri sekunde
ispred McLarenova Carlosa Sainza.
Evo Vettela.
Russell, 0,7 iza tebe.
Dobro.
Vettel, koji je i dalje 17., pod pritiskom je.
DRS aktiviran.
Vettel nije u DRS-u.
Dobro.
Jako su vruće kočnice s lijeve strane.
Lijevo straga.
Russell, 0,5 iza.
Udalji se!
Stiže George Russell.
Vettel se dimi straga. Ne znam curi li ulje.
-Nešto ne valja lijevo straga. -Da.
Moraš ohladiti stražnje kočnice, ako možeš.
Imaju problem s bolidom.
Russell ga pokušava obići. Vettel ne može usporiti!
Kočnice su otkazale.
Majko Božja!
Kočnice su se zapalile.
Ne mogu više kočiti. Zapalile su se.
Mogu doći u boks ako želiš.
Uvijek smo mi u epicentru krize.
Kraj utrke za Sebastiana Vettela,
koji napušta Ferrari na kraju sezone.
Posljednji put vozi za Ferrari u Monzi. Odustaje u osmom krugu od 53.
Mučna Velika nagrada Italije za Scuderiju.
Nadaju se da je ovo vrhunac nevolja na domaćoj utrci.
Seb je sigurno frustriran.
Ovo je najvažnija utrke sezone.
Bilo kojem Ferrarijevu vozaču
san je pobijediti u Monzi.
Ovo je 24. krug Velike nagrade Italije.
Ferrari je strast i osjećaš to.
Osjećaj je nevjerojatan i nema ga nigdje drugdje na gridu.
Razmak do Räikkönena ispred: 0,6.
U redu.
Sad moramo ponovno pobjeđivati.
Leclerc pritišće Räikkönena iza Antonija Giovinazzija.
Pretekao je Räikkönena.
Mogao bi prestići dvije Alfe unutar 300 m.
Uspio je.
Leclerc se riješio Räikkönena i Giovinazzija.
Fantastico!
Leclerc je izgubio brzinu.
Ali nije izgubio hrabrost i predanost.
U Formuli 1 pouzdanje je najvažnije.
Ako nemaš povjerenja u bolid ili u svoje vještine…
mučit ćeš se.
Moramo smanjiti razmak.
Nismo ondje gdje smo očekivali ni gdje želimo biti.
Pokušaj maksimalno dati gas.
Ja…
Mučim se, dečki.
Ipak, cilj mi je jednak: pritisnuti bolid do kraja.
Jesi li dobro?
Charles? Čuješ li me?
Sranje!
Bilo je ekstremno. Sjećam se svega osim samog udarca.
Sve mi se zamračilo na nekoliko sekundi.
Snažno sam udario.
Sve se dogodilo jako brzo
i, nažalost, sve su naše nade potonule.
Žao mi je, ali jako sam se mučio…
s balansom.
Sranje!
Žao mi je.
Najvažnije je da si dobro.
Isključi sve, molim te.
Leclerc se izvlači iz bolida.
Predugo je prolazio kroz zavoj
da bi problem bio u kočnicama.
Pogledajmo.
Ulazi u Parabolicu.
Izgubio je snagu na tvrdim gumama
i pogriješio je.
Grozna Velika nagrada Italije za Scuderiju!
Koliko je to loše za Ferrari?
Dugo nisu imali ovako grozan vikend.
Ferrari je pao na niske grane
jer bi se trebao boriti protiv Mercedesa,
a ne može nikomu konkurirati.
Bio je to težak vikend
i završio je na najgori mogući način.
Naravno, svi smo nesretni i razočarani.
Loše je, osobito s obzirom na to da nam je to domaća utrka.
Sva sreća da su tribine prazne.
Ujedinjeni smo.
Mislim da nema tenzija unutar momčadi.
U životu nema labavo
i u ovoj smo situaciji jer to zaslužujemo.
Osjećam da me momčad podupire.
Svi su vrlo predani.
Sad moramo dokazati da smo sposobni.
ČETIRI DANA POSLIJE
FIRENCA ITALIJA
Dobro došli na drugu talijansku utrku u sezoni
i prekretnicu u motoutrkama.
Ferrarijeva tisućita Velika nagrada!
Pripremaju se proslaviti to sa stilom.
Ferrari je ovdje od samog početka.
Nije stao od 1950., kad su počele utrke F1.
Bez obzira na trenutačne poteškoće,
važno je da slavimo
jer obilježavamo cjelokupnu povijest
i sjajno postignuće.
Ako imate takvu povijest, nekako ste posebni.
Ovo je Ferrarijeva tisućita utrka.
Proslava, izložba…
To je golema korporacija, koja zarađuje milijune.
Sad mora zasjati.
VETTEL IDE U ASTON MARTIN
Dok Sunce izlazi u krasno toskansko jutro,
saznajemo da je Sebastian Vettel potpisao ugovor s Aston Martinom.
Čujemo da si tek sinoć potpisao ugovor.
Važno mi je da se upustim u nešto u što vjerujem,
a danas je objavljeno
da ću biti na gridu iduće godine.
Veselim se novom izazovu.
Natjecatelj sam.
Da nisam uvjeren da mogu biti konkurentan u Aston Martinu…
Život je predobar prema meni
da bih odugovlačio i dalje patio.
Bonjour.
Dakle, velika vijest koju svi znamo:
Sebastian je našao momčad za iduću godinu i nadalje.
I nadalje?
-Velika vijest jutros. -Fino!
Lijepo što si ovdje. Stavili smo objavu o tebi…
Vidio sam. Hvala, Silvia.
Ne zahvaljuj meni. To je od svih nas.
Što se tiče tempiranja objave…
Mnogi govore: „Sebastian je baš danas to objavio“ i slično.
Vjerujemo da te potaknula Pérezova sinoćnja objava,
koja je stigla jako kasno. Očito se sve događa u zadnji čas
pa ćemo tako reći kad nas pitaju.
-Da. A i istina je. -Dobro.
Trenutak objave sve govori.
Vjerojatno nije mogao odabrati neprimjereniji trenutak za momčad.
Ali valjda je bio ljutit.
Ja, pak, imam informacije o suboti navečer
i proslavi u Firenci.
Morate obvezno biti točni
jer će doći mnogi važni Ferrarijevi gosti
pa ne smijemo kasniti.
To je malo zasjenilo Ferrarijevu veliku proslavu,
ali Sebastian je opet u središtu pozornosti.
Mislim da Sebastian osjeća
da u Racing Pointu, koji će nagodinu postati Aston Martin,
može izgraditi nevjerojatnu momčad.
Budućnost je sad vrlo uzbudljiva.
Ambicija mi je biti na početku grida
i boriti se za nešto što se isplati,
zabavljati se i uživati.
Ferrari je uvijek dokazivao
da zna dobro reagirati na poteškoće.
Znamo da moramo pretvoriti to u odlučnost.
I dalje ulažemo u budućnost i želimo stvoriti čvrste temelje.
Ja moram pomoći timu.
U Formuli 1 ne događaju se čuda pa se moramo usredotočiti na cilj.
Budemo li išli korak po korak u ispravnom smjeru,
nagodinu ćemo biti u puno boljem položaju.
Ferrari je legendaran brend.
Ferrari je oduvijek dio motoutrka.
Ferrari je nekako jedinstven i Ferrari je obitelj.
Budući da je obitelj, to je i strast.
Sjajna smo momčad i dizajnirat ćemo dobar bolid.
Zato sam uvjeren
da možemo biti bolji u budućnosti.
GLEDAT ĆEMO…
Vijest je tjedna da Ricciardo prelazi u McLaren.
Razgovara li Cyril s tobom?
Zbog prekida sam emotivan.
To je kao da te djevojka nogirala, ali nije se još iselila.
Pierreovo se samopouzdanje preobrazilo.
Htio sam se dokazati kao vozač.
Zaslužujem vratiti se u Red Bull.
To te ja pitam!
Haas i dalje ima problema.
Sitne pogreške imaju velike posljedice.
Ako nisi dovoljno dobar, letiš!
Prijevod titlova: Vojmir Špoljarić